Simon Dahle Nyhus

Simon Dahle Nyhus (født 8. september 1988 i Tønsberg) er en norsk illustratør og 3D-designer. Han har vært konsepttegner på norske animasjonsfilmer, blant annet Jul på KuToppen og Bukkene Bruse på badeland, illustrert barnebøker og vært visuell designer av dataspill.

Bakgrunn og arbeid

Simon Dahle Nyhus er sønnen til forfatteren Gro Dahle og tegneren Svein Nyhus. Han vokste opp på Tjøme i Vestfold som storebroren til illustratøren og barnebokkforfatteren Kaia Dahle Nyhus (født 1990) og kunstneren og forfatteren Ninni Dahle Nyhus (født 1993).Avistegnernes Hus i Drøbak om fellesutstilling av bilder av Egil Nyhus, Svein Nyhus, Simon Nyhus, Kaia Nyhus, og Ninni Nyhus 2021 Simon Nyhus tok utdannning i 3D-grafikk ved Idefagskolen i Tønsberg 2007–2010. I 2010 mottok han sølv i Visuelt-konkurransen for studentfilmen Tutu som han lagde sammen med Bjarte Tjeldflåt, Nicolai Robertsen og Einar Næss.

Fra høsten 2010 til 2017 arbeidet Simon Nyhus med visuelle filmeffekter og animasjon som art director (AD) i produksjonsselskapet Gimpville i Oslo. Siden har han blant annet vært concept artist for filmselskapet Qvisten Animation. Han har også designet eventyrspillet «Fruitbus» (2024) for det uavhengige spillutviklingsbyrået Krillbite Studio i Oslo.Tonje Gundersen Gilj, nrk.no 19. november 2024: Verdens mest avslappende busstur; Et koselig spill som lyser opp hverdagen. (anmeldelse av PC-spillet «Fruitbus»)

Simon Nyhus har illustrert bokomslag i serien Marg & Bein, bildebøkene Kaptein Sabeltann; Kongen på havet (2020)Terje Formoe og Simon Dahle Nyhus: Kongen på havet (2020), Kaptein Sabeltann; Livet er herlig (2021), faktaboka Eventyrlige dyr (2022) og Jakten på Allan Carte (2022).CappelenDamms presentasjon av Eventyrlige dyr? Hvorfor gjør dyrene så mye rart? (2022) av Hanna Nyborg Støstad og Simon Dahle NyhusKnut-Anders Løken, barnebokkritikk.no oktober 2022: Fargesprakende og underlig. Biolog Hanna Nyborg Støstad og illustratør Simon Nyhus går løs på evolusjonslæren uten å virke belærende. Boken Eventyrlige dyr bobler av farger og fakta. (anmeldelse av Eventyrlige dyr)

Referanser

Eksterne lenker

 Simon Nyhus' egen nettpresentasjon

Kategori:Norske animatører
Kategori:Norske illustratører
Kategori:Personer fra tidligere Tjøme kommune
Kategori:Personer fra Færder kommune